CELEX: 62012TN0317
Language: da
Date: 2012-07-11 00:00:00
Title: Sag T-317/12: Sag anlagt den 11. juli 2012 — Holcim (Romania) mod Europa-Kommissionen

22.9.2012   
            
            
               DA
            
            
               Den Europæiske Unions Tidende
            
            
               C 287/31
            
         Sag anlagt den 11. juli 2012 — Holcim (Romania) mod Europa-Kommissionen
   (Sag T-317/12)
   2012/C 287/59
   Processprog: engelsk
   
      Parter
   
   
      Sagsøger: Holcim (Romania) SA (Bukarest, Rumænien) (ved advokat L. Arnauts)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionen tilpligtes at betale sagsøgeren markedsværdien af de påståede stjålne europæiske emissionskvoter, der ikke er blevet generhvervet på datoen for dommens afsigelse, til deres markedspris med tillæg af 8 % i rente p.a., fra den 16. november 2010.
            
         
               —
            
            
               Europa-Kommissionen tilpligtes at betale sagens omkostninger.
            
         
               —
            
            
               Dommen erklæres eksigibel.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et hovedanbringende, idet det gøres gældende, at
   
               —
            
            
               Den Europæiske Union er ansvarlig for Europa-Kommissionens ulovlige afgørelser, der består i
               
                           a)
                        
                        
                           en fejlagtig fortolkning af artikel 10, stk. 1, i Kommissionens forordning (EF) nr. 2216/2004 af 21. december 2004 om et standardiseret og sikkert registersystem i medfør af Europa-Parlamentets og Rådets direktiv 2003/87/EF og Europa-Parlamentets og Rådets beslutning 280/2004/EF (EUT L 386, s. 1)
                        
                     
                           b)
                        
                        
                           en tilsidesættelse af artikel 20 i Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32)
                        
                     
                           c)
                        
                        
                           tilsidesættelser af en række generelle retsprincipper (proportionalitetsprincippet og princippet om beskyttelse af den berettigede forventning, omsorgspligten, retten til en effektiv domstolsbeskyttelse med hensyn til ejendomsrettigheder), da den besluttede ikke at give oplysninger om, eller at tillade at der blev givet oplysninger om, hvor de stjålne europæiske emissionskvoter inden for rammerne for Den Europæiske Unions ordning for handel med emissioner befandt sig.